पाएं अपने शहर की ताज़ा ख़बरें और फ्री ई-पेपरडाउनलोड करें
5 मई, बुधवार को ग्रह-नक्षत्रों की स्थिति 4 राशियों के लिए ठीक नहीं रहेगी। एस्ट्रोलॉजर डॉ. अजय भाम्बी का कहना है कि आज वृष, मिथुन, वृश्चिक और धनु राशि वाले लोगों को दिनभर संभलकर रहना होगा। इन राशियों के लोगों को नौकरी और बिजनेस में सावधानी रखनी होगी। इनके साथ ही मेष, कर्क, सिंह, कन्या, तुला और कुंभ राशि वाले लोगों पर सितारों का मिला-जुला असर पड़ने से इन राशि वालों के लिए दिन सामान्य रहेगा। वहीं, मकर और मीन राशि के लोग सितारों के अशुभ असर से बच जाएंगे। इन दो राशियों के लिए फायदे वाला दिन रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- घर परिवार संबंधी कार्यों में व्यवस्था बनाकर रखेंगे। खुद को भावनात्मक रूप से भी काफी मजबूत महसूस करेंगे। युवाओं को अपनी योग्यता के बल पर कोई टारगेट हासिल हो सकता है।
नेगेटिव- बच्चों की समस्याओं के लिए भी समय अवश्य निकालें। कुछ पारिवारिक मसलों को लेकर भाइयों के बीच तनाव उत्पन्न हो सकता है। आपसी संबंधों में खटास ना आने दे। घर के वरिष्ठ सदस्यों की सलाह व मार्गदर्शन पर जरूर अमल करें।
व्यवसाय- व्यवसायिक गतिविधियां पहले की तरह ही सामान्य रहेंगी। इस समय मेहनत ज्यादा और परिश्रम कम जैसी स्थिति रहेगी। पैसे के लेनदेन से संबंधित कोई भी कार्य ना करें। प्रॉपर्टी संबंधी कार्यों में निवेश करने का उचित समय है। नौकरी पेशा लोगों को अपने कार्यों के उचित परिणाम हासिल होंगे।
लव- जीवनसाथी तथा पारिवारिक सदस्यों का सहयोग घर की व्यवस्था को उचित बनाकर रखेगा। प्रेम संबंधों का खुलासा हो सकता है, इस बात का विशेष ध्यान रखें।
स्वास्थ्य- स्वास्थ्य ठीक रहेगा। सकारात्मक बने रहे तथा मेडिटेशन व योगा भी अवश्य करें।
भाग्यशाली रंग- पीला, भाग्यशाली अंक- 9
वृष - पॉजिटिव- मार्केटिंग अथवा मीडिया से संबंधित कोई महत्वपूर्ण सूचना मिल सकती है। जो कि लाभदायक साबित होगी। आप अपनी प्रतिभा व क्षमता द्वारा हर चुनौती को स्वीकार भी करेंगे। विशेष तौर पर महिलाएं अपने प्रत्येक काम में बेहतरीन तालमेल बनाकर रखने में सक्षम रहेंगी।
नेगेटिव- परंतु अपने विकास के लिए थोड़ा स्वार्थीपण जैसा भाव भी लाना जरूरी है। नए संपर्क स्थापित करते समय सावधान रहें तथा अपनी महत्वपूर्ण बातें किसी से भी शेयर ना करें। व्यर्थ के कार्यों में समय बर्बाद ना करें।
व्यवसाय- पारिवारिक तथा व्यवसायिक जिम्मेदारियों के बीच तालमेल बैठाना चुनौती रहेगी। इस समय तनाव लेने की बजाय विवेक और धैर्य से काम ले। अपनी पिछली कुछ गलतियों से सीख लेकर आगे बढ़ें। ऑफिस की फाइलें तथा दस्तावेज संभालकर रखें।
लव- परिवार में सुख-शांति का माहौल रहेगा। विवाहेत्तर संबंधों से दूरी बनाए, इसका नकारात्मक असर घर की व्यवस्था पर भी पड़ सकता है।
स्वास्थ्य- जुखाम, गला खराब आदि जैसी परेशानियों की वजह से सिर में दर्द या भारीपन रहेगा। अपना उचित ध्यान रखें तथा आयुर्वेदिक चीजों का अधिक से अधिक इस्तेमाल करें।
भाग्यशाली रंग- हरा, भाग्यशाली अंक- 8
मिथुन - पॉजिटिव- समय सामान्य ही व्यतीत होगा। दूसरों पर निर्भर रहने की अपेक्षा स्वयं के निर्णय को प्राथमिकता दें, ऐसा करना आपके लिए ज्यादा उचित रहेगा। घर में किसी विवाह योग्य सदस्य के रिश्ते की बात भी चल सकती है।
नेगेटिव- खर्च की अधिकता रहेगी इसलिए उचित बजट बनाकर रखें। कभी-कभी आलस और मौज मस्ती में समय व्यर्थ करने से आप कोई महत्वपूर्ण उपलब्धि खो भी सकते हैं। नकारात्मक प्रवृत्ति के लोगों से दूरी बनाकर रखें।
व्यवसाय- व्यवसाय में अभी वर्तमान गतिविधियों पर ही ध्यान केंद्रित रखें। किसी भी नए काम को शुरू करने में समय और पैसा नष्ट ना करें। जायदाद संबंधी कार्यों में कोई डील हो सकती है। ऑफिस के सहयोगियों के साथ किसी बात पर वाद-विवाद की स्थिति भी बन रही है।
लव- घर का माहौल शांतिपूर्ण बना रहेगा। प्रेम संबंधों में नजदीकियां रहेंगी। परंतु अभी विवाह के लिए बात नहीं बन सकती।
स्वास्थ्य- नसों में दर्द और खिंचाव जैसी स्थिति रहेगी। दवाइयों की अपेक्षा व्यायाम पर अधिक ध्यान दें।
भाग्यशाली रंग- गुलाबी, भाग्यशाली अंक- 8
कर्क - पॉजिटिव- बातचीत के माध्यम से चल रहे कई मसलों का हल व समाधान मिलेगा। कोई महत्वपूर्ण जानकारी भी हासिल होगी। पारिवारिक व्यवस्था को भी उचित बनाकर रखने में आपका प्रयास कामयाब रहेगा।
नेगेटिव- किसी जरूरतमंद व्यक्ति की मदद करने से आपको आत्मिक खुशी मिलेगी, लेकिन अपने बजट का भी ध्यान अवश्य रखें। किसी भी परेशानी मे अनुभवी व्यक्ति का मार्गदर्शन व सलाह लेना उचित रहेगा। विद्यार्थी वर्ग गलत संगति, गलत आदतों से दूरी बनाकर रखें।
व्यवसाय- बिजनेस में कुछ ऑर्डर मिल सकते हैं, अपनी काबिलियत और प्रतिभा का भरपूर उपयोग करें। इस समय विस्तार संबंधी योजनाओं को स्थगित रखना ही उचित है। नौकरीपेशा लोग सावधान रहें, उनके कामों का श्रेय कोई और ले सकता है।
लव- घर का वातावरण सुखद तथा सौहार्दपूर्ण रहेगा। युवाओं की मित्रता में नजदीकियां आने से प्रेम संबंध उपज सकते हैं।
स्वास्थ्य- स्वास्थ्य के प्रति किसी भी तरह की लापरवाही ना बरतें। नियमित रूप से योगा और व्यायाम पर ध्यान दें।
भाग्यशाली रंग- लाल, भाग्यशाली अंक- 3
सिंह - पॉजिटिव- आपका कोई सपना साकार हो सकता है। वर्तमान ग्रह स्थिति अनुकूल है। धार्मिक तथा आध्यात्मिक कार्यों में भी आपका विशेष रुझान रहेगा, इससे अपने अंदर अद्भुत शांति और ऊर्जा महसूस करेंगे। नन्हे मेहमान की किलकारी संबंधी शुभ सूचना भी मिल सकती हैं।
नेगेटिव- युवा वर्ग अपने प्रोजेक्ट से संबंधित मनोनुकूल परिणाम ना मिलने से तनाव ना लें तथा पुनः प्रयास करें। किसी की गलत सलाह आपके लिए परेशानी का कारण बनेगी। इसलिए दूसरों पर अधिक भरोसा ना करें।
व्यवसाय- व्यवसाय में बहुत अधिक धैर्य और संयम रखने की जरूरत है। रुकी हुई पेमेंट निकलवाने की कोशिश करें, नहीं तो फंस सकती हैं। सरकारी कार्यों से संबंधित व्यवसाय में कोई उपलब्धि हासिल होने की संभावना है।
लव- पति-पत्नी के बीच खट्टी-मीठी नोकझोंक रहेगी। आपसी संबंधों में और अधिक नजदीकियां बढ़ेंगी। घर का वातावरण भी सुखद बना रहेगा।
स्वास्थ्य- किसी नकारात्मक समाचार के मिलने से मन व्यथित रहेगा। जिसका नकारात्मक असर आपकी कार्य क्षमता पर भी पड़ सकता है।
भाग्यशाली रंग- पीला, भाग्यशाली अंक- 9
कन्या - पॉजिटिव- अपनी विचार शैली और दिनचर्या में परिवर्तन लाना सकारात्मक रहेगा। स्वयं की सूझबूझ से लिए गए निर्णयों के उचित परिणाम भी हासिल होंगे। संतान का अनुशासित तथा उचित व्यवहार खुशी और सुकून देगा।
नेगेटिव- कोई भी महत्वपूर्ण वार्तालाप करते समय नकारात्मक शब्दों का प्रयोग ना करें, इसी से संबंध खराब हो सकते हैं। किसी के साथ भी उधारी का मामला बिल्कुल ना रखें। इस समय ज्यादा मेलजोल रखना भी उचित नहीं है।
व्यवसाय- कार्यक्षेत्र में आपका प्रभाव व दबदबा बना रहेगा। अपनी घरेलू परेशानियों को व्यवसाय पर हावी ना होने दें। साझेदारी संबंधी व्यवसाय में कुछ लाभदायक स्थितियां भी बनेगी। ऑफिस के कार्यों की अधिकता की वजह से कुछ परेशानी भी रहेगी।
लव- पति-पत्नी एक दूसरे की भावनाओं को समझेंगे। तथा आपसी तालमेल द्वारा घर की व्यवस्था को भी उचित बनाकर रखेंगे।
स्वास्थ्य- स्वास्थ्य ठीक रहेगा। परंतु वर्तमान वातावरण की वजह से लापरवाही बिल्कुल ना बरतें। स्वास्थ्य के प्रति सचेत रहें।
भाग्यशाली रंग- आसमानी, भाग्यशाली अंक- 6
तुला - पॉजिटिव- लंबे समय से चल रही किसी चिंता का समाधान मिलने से राहत मिलेगी तथा जीवन के प्रति सकारात्मक दृष्टिकोण भी बनेगा। अचानक ही किसी ऐसे व्यक्ति के साथ संपर्क बनेंगे जो कि आपके लिए लाभदायक साबित होंगे।
नेगेटिव- ध्यान रखें कि कुछ लोग आपसे जलन की भावना के कारण मानहानि या अफवाह फैलाने जैसी गतिविधि कर सकते हैं। जल्दबाजी में कोई भी निर्णय ना लें। किसी निकट संबंधी द्वारा दुखद समाचार मिलने से मन बहुत अधिक परेशान भी रहेगा।
व्यवसाय- अपनी व्यावसायिक योजना किसी के भी समक्ष जाहिर ना करें। किसी कर्मचारी द्वारा ही नुकसान हो सकता है। हो सकता है कि कोई दिक्कत आने पर अपने उसूलों और सिद्धांतों से कुछ समझौता भी करना पड़े। परंतु परिस्थितियां अपने अनुकूल बनाने में कामयाब रहेंगे।
लव- वैवाहिक जीवन उचित रहेगा। प्रेम संबंधों में गलतफहमी की वजह से दरार आ सकती हैं। एक दूसरे की भावनाओं का सम्मान करें।
स्वास्थ्य- जोखिम पूर्ण कार्य से दूर रहें तथा वाहन सावधानीपूर्वक चलाएं। गिरने या चोट लगने जैसी स्थिति बन रही है।
भाग्यशाली रंग- हरा, भाग्यशाली अंक- 5
वृश्चिक - पॉजिटिव- आज परिवार अथवा फाइनेंस से संबंधित लिया गया कोई निर्णय सकारात्मक रहेगा। पिछले कुछ समय से चल रही उथल-पुथल से भी राहत मिलेगी। घर के बड़े बुजुर्गों के अनुभवों तथा सलाह का भी अनुसरण अवश्य करें।
नेगेटिव- घर से संबंधित कार्य में अत्यधिक फिजूलखर्ची रहेगी। रिश्ते प्रवृत्ति के कार्यों से दूर रहें। नुकसान होने की आशंका है। पड़ोसियों के साथ किसी छोटी सी बात को लेकर वाद-विवाद उठ सकता है।
व्यवसाय- व्यवसायिक कामों में ज्यादा सचेत और चैकन्ना रहने की जरूरत है। इसमें कोई धोखा होने जैसी स्थिति बन सकती हैं। ऑफिस के अधिकारियों के साथ बातचीत करते समय अपने स्वभाव में सहजता बनाकर रखें।
लव- जीवनसाथी तथा परिवारजनों के साथ सुखद समय व्यतीत होगा। साथ में मिल-जुलकर बैठना और वार्तालाप करना संबंधों में मधुरता लाएगा।
स्वास्थ्य- गैस, एसिडिटी जैसी समस्या परेशान करेगी। अपनी दिनचर्या व खानपान को सुव्यवस्थित रखें।
भाग्यशाली रंग- नीला, भाग्यशाली अंक- 7
धनु - पॉजिटिव- पिछले कुछ समय से आप जिस कार्य को लेकर प्रयासरत थे, अब उससे संबंधित शुभ परिणाम हासिल होने वाले हैं। किसी अनुभवी और धार्मिक प्रवृत्ति के व्यक्ति से मुलाकात से आपकी विचारधारा में भी सकारात्मक परिवर्तन आएगा।
नेगेटिव- कोई भी नया निवेश करने से पहले उसके बारे में अच्छी तरह जांच-पड़ताल अवश्य कर लें। क्योंकि इस समय नुकसान होने जैसी स्थिति भी बन रही है। तनाव लेने की बजाय धैर्य और संयम बनाकर रखें। अनावश्यक खर्चों में कटौती करें।
व्यवसाय- व्यवसाय में अभी कोई महत्वपूर्ण निर्णय लेने के लिए समय अनुकूल नहीं है। तथा अनजान व्यक्तियों पर भी अधिक भरोसा ना करें। अगर मशीनरी या कोई उपकरण खरीदने की योजना बन रही है, तो समय उचित है जो भविष्य में लाभदायक भी रहेगा।
लव- पति-पत्नी घर की व्यवस्था को लेकर कुछ परेशान रह सकते हैं। आपसी सामंजस्य से समस्या का समाधान निकालने का प्रयास करें।
स्वास्थ्य- स्वास्थ्य ठीक रहेगा। सर्वाइकल और कंधों में दर्द जैसी समस्या कभी-कभी रह सकती हैं। व्यायाम अवश्य करें।
भाग्यशाली रंग- भगवा, भाग्यशाली अंक- 1
मकर - पॉजिटिव- वर्तमान नकारात्मक परिस्थितियों को अपने ऊपर हावी नहीं होने देंगे। स्वयं के साथ-साथ परिवार जनों का भी मनोबल बनाकर रखेंगे। अचानक ही किसी ऐसे व्यक्ति से मुलाकात होगी जो कि आप की उन्नति में भी सहायक रहेगी।
नेगेटिव- किसी नजदीकी व्यक्ति के साथ कोई अप्रिय घटना घटने से मन उदास रहेगा। एकांत अथवा किसी आध्यात्मिक क्षेत्र में कुछ समय व्यतीत करने से मानसिक सुकून मिलेगा। कुछ समय बच्चों के साथ भी व्यतीत करना जरूरी है।
व्यवसाय- मीडिया और इंटरनेट संबंधी कामों में विशेष सफलता हासिल होगी। आर्थिक स्थिति भी उचित हो जाएगी। जल्दी सफलता पाने के चक्कर में किसी भी गैर कानूनी काम में रुचि ना लें। नौकरीपेशा लोगों को अचानक ही कोई लाभदायक महत्वपूर्ण सूचना मिल सकती हैं।
लव- पति-पत्नी आपसी सामंजस्य द्वारा घर की किसी समस्या का हल निकालने में सक्षम रहेंगे। प्रेम संबंधों में भी एक दूसरे की भावनाओं का सम्मान करना तथा विश्वास रखना संबंधों को और अधिक मजबूत करेगा।
स्वास्थ्य- स्वास्थ्य ठीक रहेगा। ब्लड प्रेशर तथा डायबिटीज की नियमित जांच अवश्य कराते रहें। लापरवाही बिल्कुल ना करें।
भाग्यशाली रंग- केसरिया, भाग्यशाली अंक- 7
कुंभ - पॉजिटिव- घर के किसी विवाह योग्य सदस्य के लिए उत्तम रिश्ता आने की संभावना है। विद्यार्थी वर्ग अपनी पढ़ाई के प्रति पूरी तरह एकाग्रचित्त रहेंगे। इस समय ग्रह स्थिति भी आपको कोई उपलब्धि देने के लिए तत्पर है। परंतु परिस्थितियों का उचित सदुपयोग करना आपकी कार्य क्षमता पर निर्भर करता है।
नेगेटिव- भावनाओं में आकर आप किसी पर भरोसा कर बैठेंगे और किसी की गलत सलाह पर अमल करना आपके लिए नुकसानदायक रहेगा। नए संपर्क स्थापित करने से पहले पूर्ण सोच-विचार अवश्य कर लें। अपनी बातें किसी से भी शेयर ना करें।
व्यवसाय- व्यक्तिगत और व्यवसायिक कामों में बेहतर तालमेल बिठाकर रखने की जरूरत है। छोटी-मोटी गलतियां होगी, परंतु उनसे सीख लेकर आगे बढ़ें। अधिकतर काम बिना किसी बाधा के संपन्न भी हो जाएंगे।
लव- घर का माहौल खुशनुमा बनाकर रखने में आपकी विशेष भूमिका रहेगी। प्रेम संबंधों में भी नजदीकियां आएंगी।
स्वास्थ्य- स्वास्थ्य ठीक रहेगा। नकारात्मक वातावरण को अपने ऊपर हावी ना होने दें। इसके लिए योगा, मेडिटेशन, ध्यान आदि उचित समाधान है।
भाग्यशाली रंग- ऑरेंज, भाग्यशाली अंक- 1
मीन - पॉजिटिव- प्रॉपर्टी की खरीद-फरोख्त से संबंधित कोई कार्य बन सकता है। अपने रुचि पूर्ण कार्यों में भी कुछ समय अवश्य व्यतीत करें, इससे आप स्वयं को सकारात्मक और ऊर्जावान महसूस करेंगे। नजदीकी संबंधियों के साथ भी आपसी तालमेल उत्तम बना रहेगा।
नेगेटिव- किसी को भी पैसा उधार देने से परहेज करें। क्योंकि वापसी मिलने की उम्मीद नहीं है। युवाओं का मित्रों के साथ कोई मतभेद होने से वाद-विवाद की स्थिति बन सकती है। जिसकी वजह से मानहानि भी संभव है। इस समय ज्यादा मेलजोल रखना उचित नहीं है।
व्यवसाय- आज व्यवसायिक गतिविधियों में कुछ गति आएगी। परंतु यह स्थिति अभी सामान्य ही रहेगी। इस समय मार्केटिंग संबंधी कार्यों पर अधिक ध्यान दें। फोन के माध्यम से पार्टियों के संपर्क में रहना जरूरी है।
लव- घर के वातावरण को सुखमय बनाने के लिए कुछ समय घर तथा परिवारजनों की देखभाल और सहयोग के लिए भी अवश्य निकालें। प्रेम संबंधों में पड़कर अपने कैरियर के साथ खिलवाड़ ना करें।
स्वास्थ्य- खांसी, जुकाम और बुखार जैसी स्थिति रहेगी। लापरवाही ना बरतें और सुरक्षा संबंधी नियमों का पूर्णतः पालन करें।
भाग्यशाली रंग- लाल, भाग्यशाली अंक- 2
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva awa_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva zho_Hant eng_Latn